
LIETUVOS RESPUBLIKOS
NEKILNOJAMOJO TURTO KADASTRO ĮSTATYMO NR. VIII-1764 
7, 8, 11, 12 IR 17 STRAIPSNIŲ PAKEITIMO 
ĮSTATYMAS

2024 m.                d. Nr. 
Vilnius 

1 straipsnis. 7 straipsnio pakeitimas
Papildyti 7 straipsnį 5 dalimi ir ją išdėstyti taip:
„5. Viešojo administravimo subjekto sprendimas suformuoti nekilnojamąjį daiktą ar pakeisti nustatytus kadastro duomenis, jei toks sprendimas reikalingas, priimamas tik tuo atveju, kai viešojo administravimo subjektui pateikiama Kadastro tvarkytojo suderinta nekilnojamojo daikto kadastro duomenų byla. Nekilnojamojo daikto kadastro duomenų byla laikoma suderinta, kai Vyriausybės įgaliotos institucijos nustatyta tvarka priimamas Kadastro tvarkytojo sprendimas suderinti nekilnojamojo daikto kadastro duomenų bylą.“

2 straipsnis. 8 straipsnio pakeitimas
1. Pakeisti 8 straipsnio 5 dalį ir ją išdėstyti taip:
„5. Nekilnojamojo daikto planai turi būti parengti taip, kad naudojantis valstybinės koordinačių sistemos duomenimis būtų galima nustatyti nekilnojamojo daikto vietą Lietuvos Respublikos sausumos teritorijoje ir jūrinėje teritorijoje. Parengtas žemės sklypo planas turi būti suderintas Kadastro nuostatuose nustatyta tvarka.“
2. Pakeisti 8 straipsnio 6 dalį ir ją išdėstyti taip:
„6. Nekilnojamųjų daiktų kadastro duomenų nustatymo detalią tvarką ir reikalavimus, nekilnojamojo daikto planų bei kadastro duomenų formų turinį ir parengimo bei nekilnojamojo daikto kadastro duomenų bylos suformavimo tvarką nustato Kadastro nuostatai Vyriausybės įgaliota institucija.“

3 straipsnis. 11 straipsnio pakeitimas
Pakeisti 11 straipsnio 6 dalies 3 punktą ir jį išdėstyti taip:
„3) gavę gretimų sklypų savininkų sutikimą, atlikti kadastro duomenų nustatymo darbus ir gretimuose žemės sklypuose, jeigu tai būtina kadastro duomenims nustatyti. Tokiu atveju apie numatomus atlikti darbus Kadastro nuostatų Vyriausybės įgaliotos institucijos nustatyta tvarka turi būti pranešama gretimų žemės sklypų savininkams;“.

4 straipsnis. 12 straipsnio pakeitimas
1. Pakeisti 12 straipsnio 2 dalį ir ją išdėstyti taip:
	„2. Kartu su prašymu įrašyti nekilnojamojo daikto kadastro duomenis į nekilnojamojo turto kadastrą ar juos pakeisti Kadastro tvarkytojui turi būti pateikti šio straipsnio 1 dalyje nurodyti dokumentai dėl nekilnojamojo daikto kadastro duomenų įrašymo į nekilnojamojo turto kadastrą ar jų pakeitimo ir Kadastro tvarkytojo suderinta nekilnojamojo daikto kadastro duomenų byla. Dokumentų dėl nekilnojamojo daikto kadastro duomenų įrašymo į nekilnojamojo turto kadastrą ar jų pakeitimo pateikti nereikia šio straipsnio 3 dalyje nurodytu atveju, o nekilnojamojo daikto kadastro duomenų bylos – šio straipsnio 4 dalyje nurodytais atvejais.“
2. Pakeisti 12 straipsnio 3 dalį ir ją išdėstyti taip:
„3. Kai prašoma Nekilnojamojo turto kadastre pakeisti nekilnojamojo daikto kadastro duomenis dėl skirtingo tikslumo kadastrinių matavimų arba dėl matininko neteisingai nustatytų nekilnojamojo daikto kadastro duomenų, Kadastro tvarkytojas šiuos duomenis pakeičia pagal Kadastro tvarkytojo suderintą nekilnojamojo daikto kadastro duomenų bylą Kadastro nuostatų nustatyta tvarka. Kadastro tvarkytojas informaciją apie matininko galimai padarytus veiklos pažeidimus Vyriausybės nustatyta tvarka teikia matininkų veikos priežiūrą atliekančiai Nacionalinei žemės tarnybai.“

5 straipsnis. 17 straipsnio pakeitimas
1. Pakeisti 17 straipsnio 4 dalies pirmąją pastraipą ir ją išdėstyti taip:
„4. Įrašydamas nekilnojamųjų daiktų kadastro duomenis į nekilnojamojo turto kadastrą, Kadastro tvarkytojas Kadastro nuostatų Vyriausybės įgaliotos institucijos nustatyta tvarka pažymi šiuos daiktus nekilnojamojo turto kadastro žemėlapyje. Prieš pažymint nekilnojamojo turto kadastro žemėlapyje nekilnojamojo daikto ribas patikrinama, ar:“
2. Pakeisti 17 straipsnio 4 dalies 2 punktą ir jį išdėstyti taip:
„2) žemės sklypų ribos nekilnojamojo turto kadastro žemėlapyje nekerta gretimų ir jau pažymėtų nekilnojamojo turto kadastro žemėlapyje žemės sklypų ribų arba su jomis nesiriboja, išskyrus atvejus, kai šių žemės sklypų ribos Kadastro nuostatų Vyriausybės įgaliotos institucijos nustatyta tvarka atliekant kadastrinius matavimus nustatytos tiksliau;“
3. Pakeisti 17 straipsnio 5 dalį ir ją išdėstyti taip:
„5. Nenustačius aplinkybių, trukdančių pažymėti nekilnojamąjį daiktą, Kadastro tvarkytojas Kadastro nuostatų Vyriausybės įgaliotos institucijos nustatyta tvarka pažymi jį nekilnojamojo turto kadastro žemėlapyje. Kad nekilnojamasis daiktas yra pažymėtas kadastro žemėlapyje, rodo Kadastro tvarkytojo žyma – spaudas nekilnojamojo daikto plane. Šio spaudo formą ir turinį nustato ir tvirtina Kadastro tvarkytojas.“
4. Pakeisti 17 straipsnio 6 dalį ir ją išdėstyti taip:
„6. Leistinius Nekilnojamojo turto kadastro objektų ir (ar) kitų objektų neatitikimų dydžiaius ir Nekilnojamojo turto kadastro žemėlapio tikslinimo dėl to, kad buvo naudota skirtingo tikslumo kartografinė medžiaga, tvarka nustatoma Kadastro nuostatuose tvarką nustato Vyriausybės įgaliota institucija.“
5. Pakeisti 17 straipsnio 7 dalį ir ją išdėstyti taip:
„7. Administracinių vienetų, gyvenamųjų vietovių, kadastro vietovių, kadastro blokų, sodininkų bendrijoms priskirtų mėgėjų sodo teritorijų ir jūrinės teritorijos riboms pažymėti Nekilnojamojo turto kadastro žemėlapyje reikalingų duomenų parengimo tvarką nustato Vyriausybė įgaliota institucija, o ir pateikimo Kadastro tvarkytojui tvarką –  nustato  Kadastro nuostatai.“

6 straipsnis. Įstatymo įsigaliojimas 
Šio įstatymo 1 straipsnis ir šio įstatymo 4 straipsnio 1 ir 2 dalis įsigalioja 2025 m. sausio 1 d.



Skelbiu šį Lietuvos Respublikos Seimo priimtą įstatymą.

